དཀའ་མོའི་ལས་མ་བྱས་ན།ཞིམ་པོའི་ཟས་མི་རེག་ཅེས་པའི་གཏམ་དཔེ་ལྟར།ང་ཚོས་རང་ཉིད་ཀྱི་འཇོན་ནུས་ལ་བརྟེན་ནས་མི་རིགས་གཞན་རྟེན་གྱི་འདུ་ཤེས་འདོར་ཐབས་དང་།མཉམ་འབྲེལ་གྱི་སྟོབས་ཤུགས་ལ་བརྟེན་ཏེ་མི་རིགས་དང་སྐད་ཡིག་ལ་ཞབས་ཞུ་སྒྲུབ་ཀྱིན་པའི་ཁུལ་ཡིན།ཡིན་ནའང་ང་ཚོ་གནས་ཡུལ་གྱི་སྤྱི་ཚོགས་ནང་བྲེལ་ཟིང་ཆེ་བ་དང།འཚོ་བ་དང་འབྲེལ་བའི་ལས་བྲེལ་ཆེ་བ་།ནང་མི་བུ་ཕྲུག་ལ་ལྟ་སྐྱོང་བྱེད་དགོས་པ་སོགས་བྱ་བ་སྣ་མང་གི་རྐྱེན་གྱིས་གཡག་རྒོད་ཀྱི་དམིགས་འཛིན་དང་འབྲེལ་བའི་མིང་དོན་ལྡན་པའི་ཞབས་ཞུ་ཡིད་ཚིམས་པ་ཞིག་སྒྲུབ་ཐུབ་མེད་ཀྱང་།བྱིས་པའི་སེམས་ཁམས་སུ་བོད་ཀྱི་ཡུལ་སྲོལ་གོམས་གཤིས་དང་།ཡུལ་ལྗོངས་སོགས་ཀྱི་བག་ཆགས་ཅུང་ཟད་རེ་བསྐྲུན་ཡོད་སྲིད།གཡག་རྒོད་དྲྭ་ཐོག་ཏུ་ཡོད་པའི་བྱིས་སྒྲུང་དག་ལ་བོད་ལུགས་ལྟར།སྔ་ལོ་ནས་ད་བར་ཁྱོན་རི་མོ་གྲངས་༩༣བྲིས་ཡོད།ན་ནིང་དང་བསྡུར་ན།གཡག་རྒོད་དྲྭ་གནས་ཀློག་མཁན་གྱི་གྲངས་ཀ་ལྡབ་འགྱུར་གྱིས་ཡར་འཕར་ཡོད་པས།ཚང་མར་སྙིང་ཐག་པ་ནས་བཀའ་དྲིན་ཆེ་ཞུ།།